Feriehusbranchen i Region Nordjylland oplevede et godt år i 2011. Årsrapporten fra Danmarks Statistik for feriehusturismen viser, at Nordjylland oplevede en fremgang på 10,4 procent i forhold til året før. Dermed er Region Nordjylland den region, der oplevede den største fremgang i feriehusturisme sammen med Region Sjælland. På landsplan skete der også en fremgang på 8,2 procent. Der blev registreret knap 2.8 millioner overnatninger i feriehuse udlejet gennem nordjyske udlejningsbureauer imod 2.5 millioner overnatninger året før. Årets første måneder af 2012 tyder på, at tendensen fortsætter. Her har der været et samlet plus på 4,1 procent.
2011 blev et godt år for den nordjyske turisme med en fremgang på 10,4 procent.